
Često me neka braća pitaju o mezhebu, da li sam hanbelija, šafija…, a ja, ustvari, nemam pojma o tome i dovoljno mi je da sam musliman. Ako ne razumijem nešto iz vjere pitam učenjake. Želio bih vaše uputstvo o ovom pitanju.


* 
* 
* 
* 
* 
* 
* 

 
Moram li se pridružiti nekom od mezheba?

Dovoljno je da si musliman koji slijedi šerijat, a što se tiče hanbelijskog ili šafijskog mezheba, nisi ih se dužan pridržavati. Međutim, ovi učenjaci su bili cijenjeni i poznati u ummetu, njihova su mišljenja bilježena i imaju svoje sljedbenike. Njihovi mezhebi su priznati, a oni su složni u akaidskim pitanjima. Također, imaju približne stavove u fikhskim pitanjima, ali ponekad neki od njih nije mogao doći do dokaza pa je donosio rješenje na osnovu svoga mišljenja. Nisu obavezivali druge da se drže njihovih riječi, ali se većina sljedbenika fanatično držala njihovih mišljenja, makar ona bila u suprotnosti sa dokazom, čak su ajete i hadise netačno tumačili kako bi se slagali sa njihovim mišljenjima.


Prema tome, savjetujemo one koje nisu u stanju sami shvatiti šerijatske propise da se drže islama, te da se u rješavanju težih pitanja obraćaju priznatoj ulemi i da koriste djela učenjaka koji su poznati po radu za ***[islam](https://pitajucene.com/search/islam/questions/ "Pretraži pitanja o Islamu")*** i muslimane. Allah najbolje zna!


(Ibn ***[Džibrin](https://pitajucene.com/search/D%C5%BEibrin/answers/ "Pretražite odgovore od šejh Abdurrahman b. Džibrin")***, *El-Lu’luul-mekin min fetava ***[Ibn Džibrin](https://pitajucene.com/search/IBN+DZIBRIN/answers/ "Pretraži odgovore od IBN DŽIBRIN")****, str. 30)


Muhammed Salih Munedždžid, *Odgovori o islamskom vjerovanju*, str. 170


